S-821/2020

Mál þetta, sem var tekið til dóms 15. júní 2020, höfðaði lögreglustjórinn á höfuðborgarsvæðinu með ákæru 24. mars 2020 á hendur J-kk-þgf G-kk-þgf Á-kk-þgf, kt. 000000- 0000, [...];,, fyrir eftirtalin hegningar- og umferðarlagabrot framin á árinu 2019:1.

Umferðarlagabrot og rangar sakargiftir með því að hafa, fimmtudaginn 24. janúar, ekið bifreiðinni [...]um Ármúla í Reykjavík, sviptur ökurétti og án þess að hafa öryggisbelti spennt við aksturinn uns lögregla stöðvaði aksturinn við Síðumúla. Við athugun lögreglu á ökuréttindum ákærða gaf hann upp, í blekkingarskyni, persónuupplýsingar [...], kt. 000000- 0000, og reyndi þannig að draga dul á persónu sína auk þess að koma því til leiðar að [...]yrði sakaður um refsiverða háttsemi ákærða. Upp komst um háttsemina við könnun í kerfum lögreglu á vettvangi.

Telst þetta varða við 1. mgr. 58. gr. og 1. mgr. 77. gr., 1. mgr. 94. gr. og 1. mgr. 95. gr. umferðarlaga nr. 77/2019 og 1. mgr. 148. gr. almennra hegningarlaga nr. 19/1940.

2.

Umferðarlagabrot með því að hafa, föstudaginn 25. október, ekið bifreiðinni [...]suður Reykjanesbraut í Hafnarfirði sviptur ökurétti uns lögregla stöðvaði aksturinn á Reykjanesbraut við við Vörðuberg.

Telst þetta varða við 1. mgr. 58. gr., sbr. 1. mgr. 95. gr. umferðarlaga nr. 77/2019.

Þess er krafist að ákærði verði dæmdur til refsingar og til greiðslu alls sakarkostnaðar.“

Ákærði sótti ekki þing við þingfestingu málsins 15. júní 2020 og boðaði ekki forföll en í fyrirkalli sem var ásamt ákæru birt ákærða 28. maí 2020 var tekið fram að yrði ekki sótt þing af hans hálfu mætti hann búast við því að fjarvist hans yrði metin til jafns við það að hann viðurkenndi að hafa framið þau brot sem hann væri ákærður fyrir og að dómur yrði lagður á málið að honum fjarstöddum, sbr. 1. mgr. 161. gr. laga nr. 88/2008 um meðferð sakamála.

Með vísan til ofanritaðs og gagna málsins að öðru leyti telur dómurinn þannig sannað að ákærði hafi framið þau brot sem ákært er út af og eru brot hans réttilega heimfærð til refsiákvæða í ákærunni.

Ákærði er fæddur [...] og hefur sætt refsingu fjórum sinnum samkvæmt framlögðu sakavottorði. Við ákvörðun refsingar í máli þessu hefur áhrif að ákærði gekkst undir sektargerð lögreglustjóra 27. desember 2018 þess efnis að ákærði samþykkti greiðslu 140.000 króna sektar og að sæta eins árs ökuréttarsviptingu vegna ölvunaraksturs.

Samkvæmt framangreindu um sakaferil ákærða og að brotum hans virtum verður refsing hans ákveðin fangelsi í 30 daga, en þá refsingu þykir mega binda skilorði á þann veg sem í dómsorði greinir.

Samkvæmt 4. mgr. 77. gr. almennra hegningarlaga nr. 19/1940 skal ákærði nú jafnframt greiða 260.000 króna sekt til ríkissjóðs og komi 18 daga fangelsi í stað sektarinnar verði hún eigi greidd innan fjögurra vikna frá uppkvaðningu dómsins.

Engan sakarkostnað leiddi af rekst rim álsins.

M-kvk-nf H-kvk-nf H-kvk-nf, aðstoðarmaður dómara, kveður upp dóm þennan.

DÓMSORÐ:

Ákærði, J-kk-nf G-kk-nf Á-kk-nf, sæti fangelsi í 30 daga, en fresta skal fullnustu þeirrar refsingar og skal hún niður falla að liðnum tveimur árum frá uppkvaðningu dóms þessa, haldi ákærði almennt skilorð 57. gr. almennra hegningarlaga nr. 19/1940.

Ákærði greiði jafnframt 260.000 króna sekt til ríkissjóðs og komi 18 daga fangelsi í stað sektarinnar verði hún eigi greidd innan fjögurra vikna frá uppkvaðningu dóms þessa.

M-kvk-nf H-kvk-nf H-kvk-nf